**Obec Višňové**

**Pokyn starostu obce č. 2/2020: Obmedzenie režimu obecného úradu**

**Oznamuje občanom, že**

**v súvislosti so šíriacim sa vírusom COVID – 19**

podľa odporúčania ZMOS bude Obecný úrad vo Višňovom pracovať i naďalej v obmedzenom režime pre verejnosť.

Ak to nie je nevyhnutné, žiadame občanov, aby osobne prichádzali na obecný úrad iba vo výnimočných a neodkladných prípadoch a svoje podania vybavovali elektronicky, telefonicky alebo poštou.

Oznamujeme platiteľom, ktorí majú možnosť zaplatiť daň z nehnuteľností, daň za psa a poplatok za odpad prostredníctvom internet bankingu, že o vydanie rozhodnutia môžu požiadať obec telefonicky na t.č. 032/7787 129 alebo elektronicky prostredníctvom e-mailu na adrese visnove@slovanet.sk.

Občania, ktorí takúto možnosť platby nemajú, môžu dane a poplatky zaplatiť v hotovosti v určených hodinách

**v čase pondelok a piatok od 9,00 do 11,00 hod. a v stredu od 13,00 do 15,00 hod.**

Pri platbe v hotovosti je potrebné dodržiavať prísne hygienické opatrenia, do budovy obecného úradu je povolené vstupovať výhradne po jednom s prekrytím nosa a úst ochranným rúškom.

Pri strete občanov pred budovou úradu, je potrebné dodržiavať nariadený 2-metrový odstup.

Referent má právo upozorniť a nevybaviť občana s príznakmi ochorenia.

Uvedené opatrenia platia od 20.4.2020 do odvolania.

**V záujme zachovania zdravia Vás, Vašich blízkych Vás poprosíme o ohľaduplnosť, zodpovednosť a disciplinovanosť.**

**Za dodržiavanie uvedených opatrení obec všetkým občanom ďakuje.**

Pavol Hluchý, starosta obce Vo Višňovom, dňa 15.04.2020